LA UNION - Kinumpirmar ita dagiti Pilipino nga agtrabtrabaho idiay pagilian nga Israel a maysa a Pinay worker ti karaman kadagiti dua a pimmusay iti napasamak a car accident iti nasao a pagilian idi aldaw ti Mierkoles.
Segun ken ni Monina Avraham, correspondent ti Bombo Radyo La Union idiay Israel, ti nasao a biktima ket nabigbig a ni Luzviminda Pableo, 56-anyos, manipud iti probinsia ti Isabela ken 14 a tawenen nga agserserbi kas caregiver idiay Tel Aviv.
Kinunana a naalugan da Pableo ken dadduma pay a pasahero iti tavi nga agturong idiay Petah Tikva manipud Tel Aviv sumagmamano nga oras sakbay ti Sukkot holiday idi mapasamak ti insidente.
Daldalyasaten ti "sherot" wenno taxi ti kalsada idi kellaat a napukawan ti kontrol ti driver daytoy tapno lumiklik ken saan a maidungpar iti sarsarunuenna a kotse iti deppaar ti Jabotinsky street, ngem bimmaliktad daytoy.
Dead on the spot ni Pableo bayat a natay met bayat a maag-agasan ti maysa pay, ken 12 dagiti nasugatan.
ilo_Latn ilo_Latn ilo_Latn ilo_Latn ilo_Latn